หุ้นปิดยืน1,000จุดไม่ได้
ดัชนีหุ้นไทยปิดตลาดที่ 996.04&nbsp; จุดเพิ่มขึ้น&nbsp; 3.80&nbsp; จุดหรือ 0.38% ด้วยมูลค่าการซื้อขายหว่า 34,167.05 ล้านบาท
26 ต.ค. 2553

ดัชนีหุ้นไทยปิดตลาดที่ 996.04  จุดเพิ่มขึ้น  3.80  จุดหรือ 0.38% ด้วยมูลค่าการซื้อขายหว่า 34,167.05 ล้านบาท
อย่างไรก็ตามหุ้นไทยวันนี้ถือว่าทำสถิติสูงสุดในรอบ   14  ปีเพราะดัชนีสามารถฝ่าด่านขึ้นไปแตะที่ระดับ 1001.06  จุดได้และเป็นระดับดัชนีที่เฝ้ารอคอยกันมานานแต่ไม่สามารถที่จะปิดในระดับดังกล่าวได้เพราะมีแรงขายทำกำไรออกมา
นักวิเคราะห์จากบล.เอเซียพลัส กล่าวว่า  แม้ ดัชนีจะสามารถขึ้นไปแตะระดับสูงสุดที่ 1,000 จุด ไปได้แต่ก็ไม่สามารถยืนได้และนักลงทุนก็ต้องระมัดระวังเพราะเงินต่างประเทศที่เข้ามาลงทุนรอบนี้เป็นเงินร้อนไม่ใช่เงินเย็น เพราะเงินที่เข้ามารอบนี้เป็นเงินที่เกิดจากการกู้ยืมเงินจากแหล่งที่มีดอกเบี้ยต่ำ ค่าเงินอ่อน มาลงทุนในแหล่งที่มีดอกเบี้ยสูง ค่าเงินแข็งค่า   และ สำคัญไปกว่านั้นคือการกู้เงินเพื่อทำ Carry Trade มักจะไม่ใช่ระยะยาว แต่มักจะเป็นระยะสั้น 1-3 เดือน ซึ่งนั่นก็หมายความว่าเงินร้อนรอบนี้มีโอกาสไหลกลับตลอดเวลาหากต้นเหตุได้กำไรแบบจุใจเป็นเงินทุนที่เข้ามาลงทุนในช่วงสั้นประมาณ 1-3 เดือน
นอกจากนี้ การที่สหรัฐจะอัดเงินเข้าระบบอีก5 แสนล้านดอลลาร์ และและล่าสุดที่ประชุม G20 ก็ออกมาบอกแล้วว่าจะไม่ทำสงครามค่าเงินกัน ซึ่งหาก อาการแบบนี้คงหนีไม่พ้นที่ทุกอย่างเข้าสู่วงจรอุบาทว์ คือเงินท่วมทะลักไหลไปลงยังตลาดหุ้นและโภคภัณฑ์ จนก่อให้เกิดการเก็งกำไรแบบหน้ามืดตามัว หุ้นขึ้นพุ่งกระฉูด ราคาน้ำมันทะลักเดือดอีกครั้ง